CELEX: 32010D0375
Language: mt
Date: 2010-06-18 00:00:00
Title: 2010/375/: Deċiżjoni tal-Kummissjoni tat- 18 ta’ Ġunju 2010 dwar l-allokazzjoni ta’ kwantitajiet ta’ sustanzi kkontrollati għajr l-idroklorofluorokarburi permessi għal użi essenzjali jew kritiċi analitiċi u tal-laboratorju fl-Unjoni fl-2010 skont ir-Regolament (KE) Nru 1005/2009 tal-Parlament Ewropew u tal-Kunsill dwar sustanzi li jnaqqsu s-saff tal-ożonu (notifikata bid-dokument numru C(2010) 3850)

6.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 170/35
            
         DEĊIŻJONI TAL-KUMMISSJONI
   tat-18 ta’ Ġunju 2010
   dwar l-allokazzjoni ta’ kwantitajiet ta’ sustanzi kkontrollati għajr l-idroklorofluorokarburi permessi għal użi essenzjali jew kritiċi analitiċi u tal-laboratorju fl-Unjoni fl-2010 skont ir-Regolament (KE) Nru 1005/2009 tal-Parlament Ewropew u tal-Kunsill dwar sustanzi li jnaqqsu s-saff tal-ożonu
   (notifikata bid-dokument numru C(2010) 3850)
   (It-testi bl-Estonjan, bil-Franċiż, bil-Ġermaniż, bl-Ingliż, bl-Ispanjol, bl-Olandiż u bit-Taljan biss huma awtentiċi)
   (2010/375/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1005/2009 tal-Parlament Ewropew u tal-Kunsill tas-16 ta’ Settembru 2009 dwar Sustanzi li Jnaqqsu s-Saff tal-Ożonu (1), u b’mod partikulari l-Artikolu 10(2) tiegħu,
   Billi:
   
               (1)
            
            
               L-Unjoni diġà kienet temmet gradwalment il-produzzjoni u l-konsum tal-klorofluorokarburi, il-klorofluorokarburi oħrajn aloġenati kompletament, l-aloni, it-tetraklorur tal-karbonju, il-1,1,1-trikloroetan, l-idrobromofluorokarburi u l-bromoklorometan għal bosta użi. Jeħtieġ li l-Kummissjoni tiddetermina l-użi essenzjali analitiċi u tal-laboratorju għal dawn is-sustanzi kkontrollati, il-kwantitiajiet li jistgħu jintużaw u l-kumpaniji li jistgħu jużawhom.
            
         
               (2)
            
            
               Id-Deċiżjoni XIX/18 tal-partijiet fil-Protokoll ta’ Montreal tawtorizza l-produzzjoni u l-konsum meħtieġa biex ilaħħqu mal-użi essenzjali analitiċi u tal-laboratorju ta’ sustanzi kkontrollati elenkati fl-Annessi A, B u C (sustanzi tal-Grupp II u III) għall-Protokoll ta’ Montreal, hekk kif elenkati fl-Anness IV għar-rapport tas-Seba’ Laqgħa tal-Partijiet, soġġett għall-kundizzjonijiet stipulati fl-Anness II għar-rapport tas-Sitt Laqgħa tal-Partijiet, kif ukoll fid-Deċiżjonijiet VI/9, VII/11, XI/15 XV/5, XVI/16 u XXI/16 tal-Partijiet fil-Protokoll ta’ Montreal.
            
         
               (3)
            
            
               Id-Deċiżjoni XVII/10 tal-Partijiet fil-Protokoll ta’ Montreal tawtorizza l-produzzjoni u l-konsum tal-bromur tal-metil, elenkati fl-Anness E għall-Protokoll ta’ Montreal, meħtieġa biex ilaħħqu mal-użi kritiċi analitiċi u tal-laboratorju tal-bromur tal-metil.
            
         
               (4)
            
            
               Skont il-Protokoll ta’ Montreal l-eżenzjoni globali tal-użi analitiċi u tal-laboratorju hija soġġetta għal reviżjoni perjodika u ġiet estiża l-aħħar bid-Deċiżjoni XXI/6 sal-31 ta’ Diċembru 2014.
            
         
               (5)
            
            
               Id-Deċiżjoni VI/25 tispeċifika li użu jista’ jiġi kkunsidrat biss bħala essenzjali jekk ma jkunx hemm alternattivi teknikament u ekonomikament vijabbli disponibbli jew sostituti aċċettabbli f’dak li għandhom x’jaqsmu l-ambjent u s-saħħa. Għandu jitfassal Anness li jelenka dawk l-użi li għalihom il-Partijiet fil-Protokoll ta’ Montreal jikkunsidraw li hemm alternattivi disponibbli. Dan l-Anness għandu juri wkoll il-lista pożittiva tal-użi essenzjali permessi tal-bromur tal-metil, kif miftiehem mill-Partijiet fid-Deċiżjoni XVIII/15.
            
         
               (6)
            
            
               Il-Kummissjoni ppubblikat Avviż għall-impriżi li beħsiebom jimportaw jew jesportaw sustanzi kkontrollati li jnaqqsu s-saff tal-ożonu, lejn jew mill-Unjoni Ewropea fl-2010, u l-impriżi li għall-2010 beħsiebhom jitolbu kwota għal dawn is-sustanzi maħsuba għal użi essenzjali analitiċi u tal-laboratorju (2), u rċeviet dikjarazzjonijiet dwar l-użi essenzjali analitiċi u tal-laboratorju ta’ sustanzi kkontrollati maħsuba għall-2009.
            
         
               (7)
            
            
               Il-miżuri pprovduti f’din id-Deċiżjoni huma skont l-opinjoni tal-Kumitat ta’ Ġestjoni stabbilit bl-Artikolu 25(1) tar-Regolament (KE) Nru 1005/2009,
            
         ADOTTAT DIN ID-DEĊIŻJONI:
   Artikolu 1
   Il-produzzjoni u l-importazzjoni ta’ sustanzi kkontrollati għajr l-idroklorofluorokarburi jistgħu jkunu permessi għal kwalunkwe użu essenzjali analitiku u tal-laboratorju speċifikat fl-Anness I.
   Artikolu 2
   Il-kwantità ta’ sustanzi kkontrollati għajr tal-idroklorofluorokarburi skont ir-Regolament (KE) Nru 1005/2009 li tista’ tiġi prodotta jew importata għal użi essenzjali analitiċi u tal-laboratorju fl-Unjoni fl-2010 għandha tkun 63 843,371 kilogramma tal-ODP.
   Artikolu 3
   L-allokazzjoni ta’ kwoti għal użu essenzjali analitiku u tal-laboratorju għal sustanzi kkontrollati għajr l-idroklorofluorokarburi għas-sena 2010 se tingħata lill-impriżi indikati fl-Anness II. Il-kwantitajiet massimi li jistgħu jiġu prodotti jew importati fl-2010 għal użi analitiċi u tal-laboratorju allokati lil dawn l-impriżi se tiġi stipulata fl-Anness III.
   Artikolu 4
   Din id-Deċiżjoni għandha tapplika mill-1 ta’ Jannar 2010 u għandha tiskadi fil-31 ta’ Diċembru 2010.
   Artikolu 5
   Dan id-Deċiżjoni hija indirizzata lill-impriżi li ġejjin:
   
                
            
            
               
                           Acros Organics bvba
                        
                     
                           Janssen Pharmaceuticalaan 3a
                        
                     
                           2440 Geel
                        
                     
                           IL-BELĠJU
                        
                     
         
                
            
            
               
                           Estonian Environmental Research Centre
                        
                     
                           Marja 4D
                        
                     
                           10617 Tallinn
                        
                     
                           L-ESTONJA
                        
                     
         
                
            
            
               
                           Honeywell Specialty Chemicals GmbH
                        
                     
                           Wunstorfer Strasse 40
                        
                     
                           Postfach 100262
                        
                     
                           30918 Seelze
                        
                     
                           IL-ĠERMANJA
                        
                     
         
                
            
            
               
                           LGC Standards GmbH
                        
                     
                           Mercatorstr. 51
                        
                     
                           46485 Wesel
                        
                     
                           IL-ĠERMANJA
                        
                     
         
                
            
            
               
                           Ministry of Defence
                        
                     
                           Defence Fuel Lubricants and Chemicals
                        
                     
                           P.O. Box 10 000
                        
                     
                           1780 CA Den Helder
                        
                     
                           IL-PAJJIŻI L-BAXXI
                        
                     
         
                
            
            
               
                           Sicor Spa
                        
                     
                           Via Terazzano 77
                        
                     
                           20017 Rho (MI)
                        
                     
                           L-ITALJA
                        
                     
         
                
            
            
               
                           Sigma Aldrich Company Ltd
                        
                     
                           The Old Brickyard, New Road
                        
                     
                           Gillingham SP8 4XT
                        
                     
                           IR-RENJU UNIT
                        
                     
         
                
            
            
               
                           Sigma Aldrich Logistik GmbH
                        
                     
                           Riedstrasse 2
                        
                     
                           89555 Steinheim
                        
                     
                           IL-ĠERMANJA
                        
                     
         
                
            
            
               
                           VWR International S.A.S.
                        
                     
                           201 rue Carnot
                        
                     
                           94126 Fontenay-sous-bois
                        
                     
                           FRANZA
                        
                     
         
                
            
            
               
                           Airbus S.A.S.
                        
                     
                           Route de Bayonne 316
                        
                     
                           31300 Toulouse
                        
                     
                           FRANZA
                        
                     
         
                
            
            
               
                           Harp International Ltd
                        
                     
                           Gellihirion Industrial Estate, Rhondda, Cynon Taff,
                        
                     
                           Pontypridd CF37 5SX
                        
                     
                           IR-RENJU UNIT
                        
                     
         
                
            
            
               
                           Ineos Fluor Ltd
                        
                     
                           PO Box 13, The Heath
                        
                     
                           Runcorn Cheshire WA7 4QF
                        
                     
                           IR-RENJU UNIT
                        
                     
         
                
            
            
               
                           Merck KGaA
                        
                     
                           Frankfurter Strasse 250
                        
                     
                           64271 Darmstadt
                        
                     
                           IL-ĠERMANJA
                        
                     
         
                
            
            
               
                           Panreac Quimica S.A.
                        
                     
                           Pol. Ind. Pla de la Bruguera, C/Garraf 2
                        
                     
                           08211 Castellar del Vallès-Barcelona
                        
                     
                           SPANJA
                        
                     
         
                
            
            
               
                           Sigma Aldrich Chimie SARL
                        
                     
                           80, rue de Luzais
                        
                     
                           L’isle d’abeau Chesnes
                        
                     
                           38297 St Quentin Fallavier
                        
                     
                           FRANZA
                        
                     
         
                
            
            
               
                           Sigma Aldrich Laborchemikalien GmbH
                        
                     
                           Wunstorfer Strasse 40
                        
                     
                           Postfach 100262
                        
                     
                           30918 Seelze
                        
                     
                           IL-ĠERMANJA
                        
                     
         
                
            
            
               
                           Tazzetti Fluids S.r.l.
                        
                     
                           Corso Europa n. 600/a
                        
                     
                           Volpiano (TO)
                        
                     
                           L-ITALJA
                        
                     
         
      Magħmul fi Brussel, it-18 ta’ Ġunju 2010.
      
         
            Għall-Kummissjoni
         
         Connie HEDEGAARD
         
            Membru tal-Kummissjoni
         
      
   
   
      (1)  ĠU L 286, 31.10.2009, p. 1.
   
      (2)  ĠU C 132, 11.6.2009, p. 19.
   
      ANNESS I
      
         Użi essenzjali analitiċi u tal-laboratorju ta’ sustanzi kkontrollati għajr l-idroklorofluorokarburi
      
      
               
                  1.
               
               
                  Sustanzi kkontrollati tal-Grupp I (il-klorofluorokarburi 11, 12, 113, 114 u 115), tal-Grupp II (il-klorofluorokarburi oħrajn aloġenati kompletament), tal-Grupp III (l-aloni), tal-Grupp IV (it-tetraklorur tal-karbonju), tal-Grupp V (il-1,1,1-trikloroetan), tal-Grupp VII (l-idrobromofluorokarburi) u tal-Grupp IX (il-bromoklorometan) jistgħu jkunu permessi għall-użi analitiċi u tal-laboratorju kollha bl-eċċezzjoni ta’ dawn li ġejjin:
                  
                              (a)
                           
                           
                              L-ittestjar ta’ żejt, grass u idrokarbonji tal-pitrolju fl-ilma;
                           
                        
                              (b)
                           
                           
                              L-ittestjar ta’ qatran f’materjali għall-pavimenti tat-triq;
                           
                        
                              (c)
                           
                           
                              L-istampar forensiku tas-swaba;
                           
                        
                              (d)
                           
                           
                              L-ittestjar ta’ materja organika fil-faħam;
                           
                        
                              (e)
                           
                           
                              Kwalunkwe użu li għalih hemm disponibbli alternattiva teknikament u ekonomikament vijabbli.
                           
                        
            
               
                  2.
               
               
                  Il-bromur tal-metil (Grupp VI) jista’ jkun permess għall-użi essenzjali analitiċi u tal-laboratorju li ġejjin:
                  
                              (a)
                           
                           
                              Bħala referenza jew standard għall-kalibrazzjoni ta’ tagħmir li jagħmel użu mill-bromur tal-metil, għall-monitoraġġ tal-livelli tal-emissjonijiet tal-bromur tal-metil jew għad-determinazzjoni tal-livelli tar-residwi tal-bromur tal-metil f’oġġetti, pjanti u kommoditajiet;
                           
                        
                              (b)
                           
                           
                              Fi studji tossikoloġiċi tal-laboratorju;
                           
                        
                              (c)
                           
                           
                              Biex jitqabblu l-effikaċja tal-bromur tal-metil u l-alternattivi tiegħu ġewwa laboratorju;
                           
                        
                              (d)
                           
                           
                              Bħala aġent fil-laboratorju li jinqered f’reazzjoni kimika bħala materja prima.
                           
                        
            
               
                  3.
               
               
                  L-użi li ġejjin mhumiex ikkunsidrati bħala użi essenzjali analitiċi u tal-laboratorju:
                  
                              (a)
                           
                           
                              Tagħmir għat-tkessiħ u tal-arja kkundizzjonata użati f’laboratorji, inkluż tagħmir imkessaħ tal-laboratorju, bħal ultraċentrifugi;
                           
                        
                              (b)
                           
                           
                              Tindif, tħaddim mill-ġdid, tiswija jew bini mill-ġdid ta’ komponenti jew immuntar elettroniku;
                           
                        
                              (c)
                           
                           
                              Preservazzjoni ta’ pubblikazzjonijiet u arkivji;
                           
                        
                              (d)
                           
                           
                              Sterilizzazzjoni ta’ materjali f’laboratorju.
                           
                        
            
   
      ANNESS II
      
         Impriżi intitolati li jipproduċu jew jimportaw għal użi essenzjali analitiċi u tal-laboratorju
      
      Qed tiġi allokata kwota għad-dritt ta’ produzzjoni jew importazzjoni ta’ sustanzi kkontrollati għajr l-idrokloro-fluoro-karburi, li jistgħu jintuzaw għal użi essenzjali analitiċi u tal-laboratorju lil:
      
                  
                     Kumpanija
                  
                  
                               
                           
                           
                              Acros Organics (BE)
                           
                        
                               
                           
                           
                              Airbus France (FR)
                           
                        
                               
                           
                           
                              Estonian Environmental Research Centre (EE)
                           
                        
                               
                           
                           
                              Harp International (UK)
                           
                        
                               
                           
                           
                              Honeywell Specialty Chemicals (FR)
                           
                        
                               
                           
                           
                              Ineos Fluor (UK)
                           
                        
                               
                           
                           
                              LGC Standars (DE)
                           
                        
                               
                           
                           
                              Merck KGaA (DE)
                           
                        
                               
                           
                           
                              Ministry of Defense (NL)
                           
                        
                               
                           
                           
                              Panreac Quimica (ES)
                           
                        
                               
                           
                           
                              Sicor (IT)
                           
                        
                               
                           
                           
                              Sigma Aldrich Chimie (FR)
                           
                        
                               
                           
                           
                              Sigma Aldrich Company (UK)
                           
                        
                               
                           
                           
                              Sigma Aldrich Laborchemikalien (DE)
                           
                        
                               
                           
                           
                              Sigma Aldrich Logistik (DE)
                           
                        
                               
                           
                           
                              Tazzetti Fluids (IT)
                           
                        
                               
                           
                           
                              VWR I S A S (FR)
                           
                        
            
   
      ANNESS III
      [Dan l-Anness mhux ippubblikat minħabba li fih informazzjoni kummerċjali kunfidenzjali.]